CELEX: 62006CA0306
Language: el
Date: 2008-04-03 00:00:00
Title: Υπόθεση C-306/06: Απόφαση του Δικαστηρίου (πρώτο τμήμα) της 3ης Απριλίου 2008 [αίτηση του Oberlandesgericht Köln (Γερμανία) για την έκδοση προδικαστικής αποφάσεως] — 01051 Telecom GmbH κατά Deutsche Telekom AG (Οδηγία 2000/35/EΚ — Καταπολέμηση των καθυστερήσεων πληρωμών στις εμπορικές συναλλαγές — Άρθρο 3, παράγραφος 1, στοιχείο γ', περίπτωση ii — Καθυστέρηση πληρωμής — Τραπεζικό έμβασμα — Ημερομηνία από της οποίας η πληρωμή πρέπει να θεωρείται πραγματοποιηθείσα)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/7
            
         Απόφαση του Δικαστηρίου (πρώτο τμήμα) της 3ης Απριλίου 2008 [αίτηση του Oberlandesgericht Köln (Γερμανία) για την έκδοση προδικαστικής αποφάσεως] — 01051 Telecom GmbH κατά Deutsche Telekom AG
   (Υπόθεση C-306/06) (1)
   
   (Οδηγία 2000/35/EΚ - Καταπολέμηση των καθυστερήσεων πληρωμών στις εμπορικές συναλλαγές - Άρθρο 3, παράγραφος 1, στοιχείο γ', περίπτωση ii - Καθυστέρηση πληρωμής - Τραπεζικό έμβασμα - Ημερομηνία από της οποίας η πληρωμή πρέπει να θεωρείται πραγματοποιηθείσα)
   (2008/C 128/10)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Köln
   Διάδικοι στην υπόθεση της κύριας δίκης
   01051 Telecom GmbH
   κατά:
   Deutsche Telekom AG
   Αντικείμενο της υποθέσεως
   Αίτηση εκδόσεως προδικαστικής αποφάσεως — Oberlandesgericht Köln (Γερμανία) — Ερμηνεία του άρθρου 3, παράγραφος 1, στοιχείο γ', περίπτωση ii, της οδηγίας 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές (ΕΕ L 200, σ. 35) — Δυνατότητα του δανειστή να απαιτήσει τόκους υπερημερίας — Έννοια της «λήψης» του οφειλόμενου ποσού από τον δανειστή — Εθνική νομοθεσία η οποία προβλέπει ότι ως χρόνος πληρωμής θεωρείται το χρονικό σημείο κατά το οποίο ο οφειλέτης έδωσε την εντολή για το τραπεζικό έμβασμα και όχι το χρονικό σημείο κατά το οποίο πιστώθηκε ο λογαριασμός του δανειστή
   Διατακτικό της αποφάσεως
   Το άρθρο 3, παράγραφος 1, στοιχείο γ', περίπτωση ii, της οδηγίας 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές, έχει την έννοια ότι, για να αποτραπεί η γένεση της υποχρεώσεως καταβολής τόκων υπερημερίας ή για να παύσει αυτή να υφίσταται, απαιτείται έγκαιρη πίστωση του οφειλόμενου ποσού στον λογαριασμό του δανειστή.
   
      (1)  ΕΕ C 249 της 14.10.2006.